b'\n_START_ARTICLE_\nAudrius Skaistys\n_START_SECTION_\nBiografija\n_START_PARAGRAPH_\nAudrius Skaistys gim\xc4\x97 1974 m. baland\xc5\xbeio 13 dien\xc4\x85 Vilniuje tarnautoj\xc5\xb3 \xc5\xa1eimoje. T\xc4\x97vas \xe2\x80\x93 Rimantas Antanas Skaistis \xe2\x80\x93 land\xc5\xa1afto in\xc5\xbeinierius, mama - Ona Skaistien\xc4\x97 (Mockut\xc4\x97) \xe2\x80\x93 medicinos fel\xc4\x8der\xc4\x97. Senelis Povilas Skaistis \xe2\x80\x93 sovietin\xc4\x97s vald\xc5\xbeios represuotas 1945 m. - politinis kalinys, b\xc5\xabdamas pasiturintis \xc5\xabkininkas dalyvavo Lietuvos \xc5\xa1auli\xc5\xb3 s\xc4\x85jungos veikloje, o taip pat 1941 met\xc5\xb3 bir\xc5\xbeelio 22-28 dienomis Anta\xc5\xa1avos apylink\xc4\x97se inicijavo sukilim\xc4\x85 prie\xc5\xa1 soviet\xc5\xb3 vald\xc5\xbei\xc4\x85 \xc2\xa0_NEWLINE_Nuo  jaunyst\xc4\x97s dalyvavo mokykliniame folkloro ansamblyje \xe2\x80\x9eKubilas\xe2\x80\x9c su Lietuvos i\xc5\xa1silaisvinimo jud\xc4\x97jimais (folkloro, gamtosaugos, keliautoj\xc5\xb3 s\xc4\x85j\xc5\xabd\xc5\xbeiu) i\xc5\xa1augan\xc4\x8diu \xc4\xaf antisovietin\xc4\xaf pasiprie\xc5\xa1inim\xc4\x85 ir b\xc5\xabdamas 14-metis \xe2\x80\x93 1988 m. rugs\xc4\x97jo 28 d. dalyvavo Vilniaus Katedros aik\xc5\xa1t\xc4\x97je vykusiame mitinge, kuris d\xc4\x97l savo brutalaus i\xc5\xa1vaikymo buvo pramintas \xe2\x80\x9ebanan\xc5\xb3 baliumi\xe2\x80\x9c. Nuo 1989 met\xc5\xb3 palaikydavo vie\xc5\xa1\xc4\x85j\xc4\x85 tvark\xc4\x85 Lietuvos S\xc4\x85j\xc5\xabd\xc5\xbeio miting\xc5\xb3 ir Lietuvos S\xc4\x85j\xc5\xabd\xc5\xbeio Seimo suva\xc5\xbeiavim\xc5\xb3 metu kaip \xe2\x80\x9e\xc5\xbealiarai\xc5\xa1tis\xe2\x80\x9c. 1989 m. rugpj\xc5\xab\xc4\x8dio 23 dien\xc4\x85 minint Ribentropo-Molotovo sutarties\xc2\xa0 ir slapt\xc5\xb3j\xc5\xb3 protokol\xc5\xb3, padalinusi\xc5\xb3 Europ\xc4\x85, pasira\xc5\xa1ymo\xc2\xa0 50-t\xc4\x85sias metines kartu su t\xc4\x97vais, broliu \xe2\x80\x93 Gediminu Skais\xc4\x8diu ir sese \xe2\x80\x93 Ieva Skaistyte dalyvavo Baltijos kelio akcijoje._NEWLINE_1990 metais \xc4\xafstojo \xc4\xaf atsik\xc5\xabrusi\xc4\x85 Lietuvos \xc5\xa1auli\xc5\xb3 s\xc4\x85jung\xc4\x85 B\xc5\xabdamas L\xc5\xa0S nariu 1991 m. sausio 8-14 dienomis apgyn\xc4\x97 Lietuvos parlament\xc4\x85 (Auk\xc5\xa1\xc4\x8diausi\xc4\x85j\xc4\x85 Taryb\xc4\x85), v\xc4\x97liau saugojo kitus svarbius objektus: Vilniaus savivaldyb\xc4\x99, Gedimino pilies bok\xc5\xa1t\xc4\x85, 1991m. bir\xc5\xbeelio-rugpj\xc5\xab\xc4\x8dio m\xc4\x97nesiais saugojo Auk\xc5\xa1\xc4\x8diausi\xc4\x85j\xc4\x85 taryb\xc4\x85 (Atkuriam\xc4\x85j\xc4\xaf Seim\xc4\x85).\xc2\xa0 Nuo 1996 met\xc5\xb3 \xc5\xa1auli\xc5\xb3 yra i\xc5\xa1rinktas Lietuvos \xc5\xa1auli\xc5\xb3 s\xc4\x85jungos Centro valdyb\xc4\x85 ir \xc5\xa1iuo metu yra ilgiausi\xc4\x85 laiko tarp\xc4\x85 i\xc5\xa1buv\xc4\x99s \xc5\xa1ios L\xc5\xa0S valdymo institucijos narys._NEWLINE_Mykolo Romerio universitete A.Skaistys 2011-06-23 apgyn\xc4\x97 Socialini\xc5\xb3 moksl\xc5\xb3 Teis\xc4\x97s krypties disertacij\xc4\x85 \xe2\x80\x9eTeisinis priesaikos institutas ir jo socialinis vaidmuo\xe2\x80\x9c_NEWLINE_Nuo 2018 met\xc5\xb3 Vilniaus m. savivaldyb\xc4\x97s tarybos narys\n_START_SECTION_\nMokslini\xc5\xb3 publikacij\xc5\xb3 s\xc4\x85ra\xc5\xa1as:\n_START_PARAGRAPH_\nSkaistys A. \xc5\xa0aulio priesaikos misija ir jos \xc4\xafgyvendinimas. Socialini\xc5\xb3 moksl\xc5\xb3 studijos. 2011, 3(2): 687\xe2\x80\x93708._NEWLINE_Skaistys A. Priesaikos institutas ir jo \xc4\xafgyvendinimo problemos. Jurisprudencija. 2004, 54 (46): 16\xe2\x80\x9328._NEWLINE_Skaistys A. Kai kurie priesaikos teisinio instituto istoriniai aspektai Lietuvoje iki XVIII am\xc5\xbeiaus. Jurisprudencija. 2007, 11(101): 50\xe2\x80\x9357.\n_START_SECTION_\n\xc5\xa0eima\n_START_PARAGRAPH_\nA.Skaistys su \xc5\xbemona \xe2\x80\x93 Gintare Skaiste (\xc5\xa0imonyt\xc4\x97) \xe2\x80\x93 2016-2020 Lietuvos Respublikos Seimo nare, i\xc5\xa1rinkta daugiamandat\xc4\x97je apygardoje,  augina du vaikus \xe2\x80\x93 Henriet\xc4\x85 ir Lauryn\xc4\x85.\n_START_SECTION_\nPolitika, mokslai\n_START_PARAGRAPH_\n1995\xc2\xa0m. baig\xc4\x97 Mykolo Romerio universitetas, bakalauro studijas_NEWLINE_1998\xc2\xa0m. baig\xc4\x97 Mykolo Romerio universitetas, teis\xc4\x97s moksl\xc5\xb3 magistro studijas studijas_NEWLINE_2011\xc2\xa0m. baig\xc4\x97 Mykolo Romerio universitetas, Socialini\xc5\xb3 moksl\xc5\xb3 Teis\xc4\x97s krypties daktaro studijas_NEWLINE_Nuo 1995\xc2\xa0m. iki 1998\xc2\xa0m. LR Vidaus reikal\xc5\xb3 ministerijos \xc5\xa0tabo Valdymo organizavimo skyriaus inspektorius_NEWLINE_Nuo 1998\xc2\xa0m. iki 1999\xc2\xa0m. LR Seimo Nacionalinio saugumo ir gynybos komiteto patar\xc4\x97jas_NEWLINE_Nuo 1999\xc2\xa0m. iki 2001\xc2\xa0m. LR Seimo Nacionalinio saugumo ir gynybos komiteto (NSGK) vyresnysis patar\xc4\x97jas_NEWLINE_Nuo 2001\xc2\xa0m. iki 2003\xc2\xa0m. LR Speciali\xc5\xb3j\xc5\xb3 tyrim\xc5\xb3 tarnybos (STT) Analitinio organizacinio skyriaus, Strategini\xc5\xb3 tyrim\xc5\xb3 grup\xc4\x97s, (nuo 2002-07-01 Korupcijos prevencijos valdybos, Prevencijos ir prie\xc5\xbei\xc5\xabros skyriaus) vyriausiasis specialistas, specialusis agentas patar\xc4\x97jas_NEWLINE_Nuo 2003\xc2\xa0m. iki 2004\xc2\xa0m. LR Speciali\xc5\xb3j\xc5\xb3 tyrim\xc5\xb3 tarnybos (STT) Korupcijos prevencijos valdybos, Prevencijos ir prie\xc5\xbei\xc5\xabros skyriaus vir\xc5\xa1ininko pavaduotojas, specialusis agentas_NEWLINE_Nuo 2005\xc2\xa0m. iki 2007\xc2\xa0m. ir nuo 2012\xc2\xa0m. iki 2014\xc2\xa0m. Romerio universiteto Teis\xc4\x97s fakulteto Teis\xc4\x97s filosofijos katedros d\xc4\x97stytojas_NEWLINE_Nuo 2006\xc2\xa0m. iki 2012\xc2\xa0m. Vilniaus miesto valstybin\xc4\x97s kalbos mok\xc4\x97jimo kvalifikavimo ir LR Konstitucijos pagrind\xc5\xb3 komisijos narys_NEWLINE_Nuo 2004\xc2\xa0m. iki 2012\xc2\xa0m. LR Seimo kanceliarijos \xc5\xa0vietimo, mokslo ir kult\xc5\xabros komiteto (\xc5\xa0MKK) biuro eurointegracinis patar\xc4\x97jas_NEWLINE_Nuo 2012\xc2\xa0m. iki 2016\xc2\xa0m. LR Vyriausyb\xc4\x97s atstovas Vilniaus apskrityje_NEWLINE_Nuo 2016\xc2\xa0m. iki dabar Kult\xc5\xabros paveldo departamento prie Kult\xc5\xabros ministerijos (KPD) direktoriaus pavaduotojas._NEWLINE_Nuo 2018\xc2\xa0m. iki dabar Vilniaus m. savivaldyb\xc4\x97s tarybos narys.'